Saga Infinitului

**Saga Infinitului** este o serie formată din primele 23 de filme din Universul Cinematografic Marvel ce formează Fazele Întâi, a Doua și a Treia. Saga a început cu Iron Man - Omul de oțel și s-a încheiat cu Omul-Păianjen: Departe de casă. Saga își moștenește numele de la tema principală, aceasta fiind misiunea lui Thanos de a colecta Pietrele Infinitului.

## Prezentare generală

Saga își moștenește numele de la tema principală, aceasta fiind misiunea lui Thanos de a colecta Pietrele Infinitului.
Primul set de filme introduce universul principal în care vor avea loc filmele, personaje principale precum Omul de Oțel, Căpitanul America, Thor, Hulk, Văduva Neagră, Hawkeye, Nick Fury și War Machine și organizații precum S.H.I.E.L.D. și HYDRA. Multe din filmele primei faze se concentrează pe Tesseract, dezvăluit mai târziu drept conținând una din Pietrele Infinitului. Ultimul fim, *Răzbunătorii*, îi are în prin plan pe răufăcătorii Loki și Thanos făcând echipă să fure Tesseractul, și să cucerească Pământul, ceea ce duce la formarea Răzbunătorilor.
A doua fază se concentrează faptele Răzbunătorilor și ale S.H.I.E.L.D. de după Bătălia de la New York. De asemenea introduce eroi noi, precum Șoimul, Quicksilver, Vrăjitoarea Stacojie, Viziune, Omul-Furnică, Viespea și Gardienii Galaxiei (fiind formați din Star-Lord, Gamora, Drax, Rocket și Groot) și dezvoltă originile Pietrelor Infinitului. În *Căpitanul America: Războinicul iernii*, grupul de teroriști HYDRA este dezvăluit că a operat în cadrul S.H.I.E.L.D., rezultând în căderea agenției. Acum acționând fără ajutor de la S.H.I.E.L.D., Răzbunătorii lucrează singuri pentru a doborî HYDRA, dar creează, în mod neintenționat, un adversar mai periculos sub forma inteligenței artificiale, Ultron.
Faza a Treia are loc într-un timp de dezbinare generat de urmările atacului lui Ultron asupra Pământului. Opinia publică despre super eroi devenind tot mai divizată, Răzbunătorii se dezbină. În mijlocul frământărilor Răzbunătorilor, un număr de eroi sunt introduși, precum Doctor Strange, Pantera Neagră, Mantis, Omul-Păianjen, Valkyrie, Okoye, Shuri, și Captain Marvel. Planul lui Thanos de a colecta toate cele șase Pietre ale Infinitului, ce a început la finalul Fazei Întâi, este concluzionat în această saga.

## Filme

### *Iron Man - Omul de oțel* (2008)

Regizat de Jon Favreau după scenariul lui Mark Fergus and Hawk Ostby, Art Marcum și Matt Holloway, filmul îi are în distribuție pe Robert Downey, Jr., Terrence Howard, Jeff Bridges, Shaun Toub și Gwyneth Paltrow. Filmul îl prezintă pe Tony Stark, un industrialist și maestru inginer, construindu-și un costum-exoschelet și devenind supereroul avansat tehnologic Iron Man.

### *Incredibilul Hulk* (2008)

Omul de știință Bruce Banner (Edward Norton) străbate lumea în lung și-n lat, disperat să afle un leac pentru boala care-l face să se transforme într-un uriaș monstru verde. Pe urmele lui pornesc trupe militare, hotărâte să-l prindă și să-l studieze, pentru a-i folosi puterile în scopuri mârșave. Tocmai când Banner este pe punctul de a găsi antidotul, ceea ce-l poate apropia de singura femeie pe care a iubit-o vreodată (Liv Tyler), el trebuie să scape și de Monstru, o bestie cu puteri la fel de mari ca ale lui.

### *Iron Man - Omul de oțel 2* (2010)

Regizat de Jon Favreau după un scenariu de Justin Theroux, filmul îi are în rolurile principale pe Robert Downey, Jr., Gwyneth Paltrow, Don Cheadle, Scarlett Johansson, Sam Rockwell, Mickey Rourke și Samuel L. Jackson.

### *Thor* (2011)

Aventura epopeică a lui THOR ne poartă prin Universul Marvel de pe Pământul zilelor noastre, pe tărâmul mistic din Asgard. În centrul poveștii stă Atotputernicul Thor, un războinic puternic, dar arogant, ale cărui fapte nesăbuite reaprind un vechi război. Thor e surghiunit de tatăl său pe Pământ, fiind forțat să trăiască printre oameni. Când cel mai primejdios dușman din lumea lui Thor își trimite pe Pământ forțele întunecate pentru a-l invada, Thor învață ce înseamnă să fii un erou adevărat.

### *Căpitanul America: Primul Răzbunător* (2011)

Suntem în 1941, iar lumea este dezbinată de război. După repetate încercări de a se înrola pentru a-și face datoria alături de confrații săi Aliați, tânărul și pirpiriul Steve Rogers (Chris Evans) e acceptat să facă parte dintr-un program experimental care îl va transforma într-un supersoldat cunoscut sub numele de Căpitanul America.

### *Răzbunătorii* (2012)

Marvel îi aduce încă o dată pe marile ecrane pe supereroii din benzile desenate, dar nu oricum; toți în aceeași producție. Iron Man, Hulk, Captain America, Thor, Hawkeye și Black Widow formează “echipa de șoc”, după ce sunt convinși de Nick Fury (Samuel L. Jackson) și de Agentul Culson să își unească forțele în lupta cu periculosul și puternicul lor dușman, Loki, care tocmai câștigase accesul la Cubul Cosmic, cu puterile sale nelimitate. Însă, ca în orice familie, și între Avengeri apar mici conflicte de personalitate. Vor reuși ei să renunțe la orgoliul personal pentru a salva viitorul omenirii?

### *Iron Man - Omul de oțel 3* (2013)

În Iron Man - Omul de Oțel 3, genialul și impulsivul industriaș Tony Stark se confruntă cu un dușman atotprezent. Când Tony Stark / Omul de Oțel își vede întreaga lume distrusă, el începe o căutare disperată a celor responsabili, o călătorie ce-l va pune la încercare cu fiecare pas. Încolțit, Stark trebuie să-și folosească toată ingeniozitatea pentru a supraviețui și a-i apăra pe cei pe care-i iubește. Luptând să ajungă acasă, Stark descoperă răspunsul la întrebarea secretă ce îl bântuia: oare omul face armura sau armura îl face pe om?

### *Thor: Întunericul* (2013)

Thor: Întunericul continuă aventurile lui Thor, puternicul Răzbunător, care se luptă să salveze Pământul și toate cele Nouă Lumi de un dușman mai bătrân decât universul însuși. După Thor și Răzbunătorii, Thor se luptă să reinstaureze ordinea în cosmos... dar o rasă străveche condusă de Malekith se întoarce și vrea să arunce din nou universul în întuneric. Ca să învingă un dușman căruia nici Odin, nici Asgardul nu îi fac față, Thor pornește în cea mai periculoasă călătorie spirituală de până acum, aliindu-se cu înșelătorul Loki pentru a-i salva nu doar pe cei dragi... ci și lumea însăși.

### *Căpitanul America: Războinicul iernii* (2014)

După evenimentele catastrofice cu Răzbunătorii în New York, Steve Rogers, alias Căpitanul America, duce o viață liniștită în Washington, D.C. și încearcă să se adapteze la lumea modernă. Dar, când un coleg S.H.I.E.L.D. este atacat, Steve devine implicat într-o rețea de intrigi care amenință să pună lumea în pericol. Unindu-și forțele cu Văduva Neagră, Căpitanul America se zbate să demaște conspirația din ce în ce mai extinsă, în timp ce luptă cu asasinii profesioniști trimiși să-l reducă la tăcere la fiecare pas. Când întreaga amploare a complotului infam este dezvăluită, Căpitanul America și Văduva Neagră solicită ajutorul unui nou aliat, Șoimul. Cu toate acestea, curând se trezesc împotriva unui inamic neașteptat și formidabil - Soldatul Iernii.

### *Gardienii galaxiei* (2014)

Marvel, studioul care v-a adus seriile de succes "Omul de oţel", "Thor", "Căpitanul America" şi "Răzbunătorii", prezintă o nouă echipă: Gardienii galaxiei! O epică aventură spaţială, acest film extinde universul Marvel în cosmos, unde aventurierul Peter Quill e urmărit de vânătorii de recompense după ce găseşte un glob misterios râvnit de Ronan, un tiran cu ambiţii ce ameninţă întregul univers. Pentru a scăpa de Ronan, Quill e obligat să se alieze cu o trupă de ciudaţi - Rocket, un raton înarmat, Groot, omul-copac, letala şi enigmatica Gamora şi răzbunătorul Drax. Dar când Quill descoperă adevărata putere a globului și pericolul la adresa universului, el trebuie să facă totul pentru a-și aduna rivalii pentru o ultimă și disperată bătălie. E în joc soarta galaxiei!

### *Răzbunătorii: Sub semnul lui Ultron* (2015)

Bunele intenții fac ravagii atunci când Tony Stark (Robert Downey Jr.) îl creează, fără să vrea, pe Ultron (James Spader), un terifiant monstru care jură că va obține „pacea mondială” prin extincție în masă. Acum, Omul de Fier, Căpitanul America (Chris Evans), Thor (Chris Hemsworth) și Incredibilul Hulk (Mark Ruffalo) --- alături de Văduva Neagră (Scarlett Johansson), Hawkeye (Jeremy Renner) și Nick Fury (Samuel L. Jackson) ---trebuie să se reunească pentru a-l învinge pe Ultron și a salva omenirea... dacă pot.

### *Omul-Furnică* (2015)

Următoarea etapă din universul cinematografic Marvel îl aduce pe ecran pentru prima oară pe un membru fondator al Răzbunătorilor. Înarmat cu uimitoarea abilitate de a se micșora invers proporțional cu puterea dobândită, hoțul Scott Lang trebuie să cadă la pace cu eroul din el ca să-și ajute mentorul, dr. Hank Pym, să apere secretul care stă la baza costumului de Om-Furnică de o generație nouă de amenințări nestăpânite. Deși se confruntă cu obstacole aparent de neînvins, Pym și Lang trebuie să pună la cale și să ducă la capăt un jaf care va salva lumea.

### *Căpitanul America: Război civil* (2016)

Căpitanul America: Războiul Civil îl găsește pe Steve Rogers conducând noua echipă de Răzbunători în eforturile lor continue de a proteja omenirea. Dar, după ce un alt incident care i-a implicat pe Răzbunători rezultă în daune colaterale, presiunea politică începe să crească pentru a instala un sistem de responsabilitate, condus de un organism de guvernare care să supravegheze și să dirijeze echipa. Noul status quo produce o ruptură între Răzbunători, ducând la formarea a două tabere - una condusă de Steve Rogers și de dorința lui ca Răzbunătorii să rămână liberi pentru a apăra omenirea fără interferența guvernului, iar cealaltă ca rezultat al deciziei surprinzătoare a lui Tony Stark de a sprijini supravegherea din partea guvernului și responsabilitatea.

### *Doctor Strange* (2016)

Studiourile Marvel ne prezintă povestea lui Dr. Stephen Strange, un neurochirurg de renume mondial, a cărui viață se schimbă pentru totdeauna după un accident îngrozitor de mașină, care îi răpește capacitatea de a-și folosi mâinile. Când medicina tradițională dă greș, trebuie să caute leac și speranță într-o enclavă misterioasă, cunoscută drept Kamar-Taj. Își dă repede seama că aici nu e doar un centru de vindecare, ci și un avanpost al luptei cu forțe întunecate nevăzute, hotărâte să ne distrugă realitatea. În scurt timp, Strange, înarmat cu noile puteri magice dobândite, e forțat să aleagă dacă vrea să revină la viața lui de dinainte sau s-o lase în urmă, pentru a apăra lumea din postura celui mai puternic vrăjitor din lume.

### *Gardienii Galaxiei Vol. 2* (2017)

Pe muzica volumului magnific #2, eroii Marvel, Gardienii Galaxiei Vol. 2 își continuă aventura pe măsură ce călătoresc spre marginile cosmosului. Gardienii trebuie să lupte să rămână o familie unită în timp ce descoperă misterul adevăratului tată a lui Peter Quill. Inamicii vechi devin aliați și alte personaje din universul Marvel le vin în ajutor pe măsură ce universul cinematic crește.

### *Omul-Păianjen: Întoarcerea acasă* (2017)

Un tânăr Peter Parker/Spider-Man (Tom Holland), care și-a făcut debutul senzațional în Captain America: Civil War, începe să exploreze noua sa identitate de supererou care țese pânze. Încântat de experiența sa cu Avengers, Peter se întoarce acasă, unde locuiește cu mătușa May (Marisa Tomei), sub supravegherea noului său mentor, Tony Stark (Robert Downey Jr.). Peter încearcă să revină la normalitatea cotidiană, distras de gândurile de a dovedi că este mai mult decât prietenosul Spider-Man din cartier, dar când Vulture (Michael Keaton) apare ca noul răufăcător, cele mai importante lucruri din viața lui Peter vor fi amenințate.

### *Thor: Ragnarok* (2017)

Puternicul Thor este închis de cealaltă parte a universului... fără ciocanul său puternic. El pornește într-o cursă contra cronometru pentru a se întoarce pe Asgard și pentru a opri Ragnarok, distrugerea cataclismică a lumii sale și sfârșitul civilizației asgardiene, care acum se află în mâinile unei noi amenințări atotputernice, nemiloasa Hela. Dar, mai întâi, trebuie să supraviețuiască unui concurs mortal de gladiatori în care se luptă cu fostul său aliat și colegul Răzbunător - Incredibilul Hulk.

### *Pantera neagră* (2018)

După moartea tatălui său, regele din Wakanda, tânărul T’Challa se întoarce acasă, într-o țara africană izolată, dezvoltată tehnologic, pentru a-i succeda la tron și a-și revendica locul de drept în fruntea țării. Dar, la apariția unui inamic puternic, temeritatea lui T’Challa ca rege, dar și ca Panteră neagră, este pusă la încercare de un conflict teribil, care pune în pericol soarta regatului Wakanda și a întregii lumi. În fața trădării și a pericolelor, el trebuie să se folosească de întreaga putere a Panterei negre pentru a-și învinge inamicii și a apăra siguranța și obiceiurile oamenilor săi.

### *Răzbunătorii: Războiul Infinitului* (2018)

O călătorie cinematografică nemaipomenită, a căreia producție a durat zece ani și care a cuprins tot Universul Cinematic Marvel, Răzbunătorii: Războiul Infinituluial studiourilor Marvel aduce pe ecrane lupta supremă a tuturor timpurilor. Răzbunătorii și aliații lor supereroi trebuie să fie dispuși să sacrifice totul în încercarea de a-l învinge pe puternicul Thanos, înainte ca războiul său distrugător și pustiitor să aducă sfârșitul universului.

### *Omul Furnică și Viespea* (2018)

Scott Lang trebuie să se descurce cu dublul rol de supererou și tată. În timp ce încearcă să-și împace viața de familie cu responsabilitățile de Om-Furnică, primește o nouă misiune urgentă de la Hope van Dyne și dr. Hank Pym. Scott trebuie să îmbrace din nou costumul de supererou și să lupte alături de Viespe, în încercarea de a descoperi împreună secrete din trecut.

### *Captain Marvel* (2019)

Captain Marvel de la Studiourile Marvel te poartă într-o aventură spectaculoasă din anii '90, urmărind călătoria lui Carol Danvers (Brie Larson) în a deveni unul dintre cei mai puternici eroi din univers. Când un război galactic atinge Pământul, ea îl întâlnește pe tânărul agent Nick Fury (Samuel L. Jackson) în centrul unui vârtej, ceea ce o conduce către destinul ei suprem de Răzbunător. Unele secvențe sau modele de lumini intermitente pot afecta telespectatorii fotosensibili.

### *Răzbunătorii: Sfârșitul jocului* (2019)

Ultima parte emblematică a seriei Infinitului, care a avut mult succes la criticii din întreaga lume, ne prezintă lupta intensă dintre Răzbunători și Thanos. După ce niște evenimente catastrofale au șters jumătate din populație de pe fața Pământului și le-a distrus organizația, eroii rămași se străduiesc să meargă înainte. Dar trebuie să colaboreze pentru a restabili ordinea și armonia în univers și pentru a-i aduce înapoi pe cei dragi.

### *Omul-Păianjen: Departe de casă* (2019)

În urma evenimentelor din Avengers: Endgame, Peter Parker (Tom Holland) revine în Spider-Man: Far From Home. Prietenosul nostru supererou de cartier decide să se alăture celor mai buni prieteni ai săi, Ned, MJ și restul găștii, într-o vacanță în Europa. Cu toate acestea, planul lui Peter de a-și lăsa faptele eroice în urmă pentru câteva săptămâni este rapid anulat atunci când acceptă să-l ajute pe Nick Fury (Samuel L. Jackson) să descopere misterul mai multor atacuri ale unor creaturi primitive. Spider-Man și Mysterio (Jake Gyllenhaal) își unesc forțele pentru a lupta împotriva haosului dezlănțuit pe întreg continentul, dar nu totul este așa cum pare.

## Marvel One-Shots

### *Consultantul* (2011)

Agenții Phil Coulson și Jasper Sitwell conspirează pentru a-l ține pe Emil Blonsky în afara Inițiativei Răzbunătorii.

### *A Funny Thing Happened on the Way to Thor's Hammer* (2011)

Phil Coulson oprește un jaf la o benzinărie din New Mexico.

### *Item 47* (2012)

Un cuplu găsește o Armă Chitauri după Bătălia de la New York și încep să ia niște decizii foarte negative cu aceasta.

### *Agent Carter* (2013)

După cel de-al Doilea Război Mondial, Agentul Peggy Carter se luptă cu sexismul în Rezerva Strategică Științifică.

### *Trăiască Regele!* (2014)

După evenimentele din Iron Man - Omul de oțel 3, Trevor Slattery a ajuns un idol infam. De asemenea, este închis într-un penitenciar de înaltă securitate. Din fericire, noua sa imagine i-a adus celebritate și protecție în interior – iar actorul a fost de acord cu producerea unei biografii în detaliu de către un creator de documentare.

### *Team Thor: Part One* (2016)

Acest scurtmetraj satiric, regizat de Taika Waititi (Thor: Rangnarok de la Marvel), sugerează ce ar fi putut face Thor în timp ce restul Răzbunătorilor se luptau între ei în Căpitanul America: Războiul Civil de la Marvel.

### *Echipa lui Darryl* (2018)

Thor fiind plecat, Darryl caută un nou coleg de cameră. Din nefericire, singurul care răspunde la anunțul său e… Marele Maestru.

## Referințe

1. ↑ Vizionează Iron Man - Omul de oțel 3 | Film integral | Disney+ (disneyplus.com)
2. ↑ Vizionează Thor: Întunericul | Film integral | Disney+ (disneyplus.com)
3. ↑ Vizionează Căpitanul America: Războinicul iernii | Film integral | Disney+ (disneyplus.com)
4. ↑ Vizionează Gardienii galaxiei | Film integral | Disney+ (disneyplus.com)
5. ↑ Vizionează Răzbunătorii: Sub semnul lui Ultron | Film integral | Disney+ (disneyplus.com)
6. ↑ Vizionează Căpitanul America: Război civil | Film integral | Disney+ (disneyplus.com)
7. ↑ Vizionează Doctor Strange | Film integral | Disney+ (disneyplus.com)
8. ↑ Vizionează Gardienii Galaxiei Vol. 2 | Film integral | Disney+ (disneyplus.com)
9. ↑ Vizionează Spider-Man™: Homecoming | Film integral | Disney+ (disneyplus.com)
10. ↑ Vizionează Thor: Ragnarok | Film integral | Disney+ (disneyplus.com)
11. ↑ Vizionează Pantera neagră | Film integral | Disney+ (disneyplus.com)
12. ↑ Vizionează Răzbunătorii: Războiul Infinitului | Film integral | Disney+ (disneyplus.com)
13. ↑ Vizionează Omul Furnică şi Viespea | Film integral | Disney+ (disneyplus.com)
14. ↑ Vizionează Captain Marvel | Film integral | Disney+ (disneyplus.com)
15. ↑ Vizionează Răzbunătorii: Sfârşitul jocului | Film integral | Disney+ (disneyplus.com)
16. ↑ Vizionează Spider-Man™: Far From Home | Film integral | Disney+ (disneyplus.com)
17. ↑ Vizionează Marvel One-Shot: Team Thor: Part 1 | Film integral | Disney+ (disneyplus.com)
18. ↑ Vizionează Echipa lui Darryl | Film integral | Disney+ (disneyplus.com)

## Link-uri externe

* Phase One pe Wikipedia
* Phase Two pe Wikipedia
* Phase Three pe Wikipedia